text: En psykisk syg mand fra Vejle-området anholdt for blodigt drab
  24 maj 2017 kl. 13.12
  En 53-årig psykisk syg mand fra Vejle-området er anholdt i den blodige tragedie på Stjerne Campingplads ved Vejers. En mand er dræbt - en anden mand fra Rødekro er hårdt såret.
  Onsdag morgen kort efter klokken 08,00 blev der slået alarm til Stjerne Campingplads nær Vejers - to mænd var blevet fundet liggende i en blodpøl. Den ene dræbt, den anden hårdt såret af knivstik.
  Den hårdt sårede mand er fra Rødekro, og er overført til Odense Universitets Hospital med svære skader efter knivstik i maveregionen, - de pårørende er underettet.
  Bent Thuesen, vicepolitikommissær, Syd- og Sønderjyllands Politi: "Den døde er endnu ikke identificeret, da han blev fundet i et baderum uden identifikationspapirer på sig"
  - Den døde er endnu ikke identificeret, da han blev fundet i et baderum uden identifikationspapirer på sig, fortæller Bent Thuesen, vicepolitiinspektør ved Syd- og Sønderjylands Politi til TV SYD.
  Politiet har efterfølgende anholdt en 53-årig psykisk syg mand fra Vejle-området. Manden var gæst på campingpladsen.
  Politiet er fortsat sparsomme med oplysninger, da politiet undersøgelser stadig er igang onsdag eftermmidag.
  - Vi kan sige, at han er psykisk syg, og vi er ved at få ham undersøgt for at se, om han kan afhøres eller skal fængsles i surrogat, siger Bent Thuesen.
  Bent Thuesen, vicepolitiinspektør, Syd- og Sønderjyllands Politi: "Han er psykisk syg, og vi er ved at få ham undersøgt for at se, om han kan afhøres eller skal fængsles i surrogat"
  Gerningsmanden er tidligere kendt af politiet.
  
  
  